Nautilus projecta 'Marruecos' en la 2a sessió del cicle de cinema dedicat a l'actriu Marlene Dietrich
12 de juny 2023

_Marruecos_ (1930) és el llargmetratge triat per l'associació cultural Nautilus per a la 2a sessió del cicle de cinema dedicat a l'actriu i cantant alemanya Marlene Dietrich. Prèviament a la projecció de la pel·lícula dirigida pel cineasta Josef von Stenberg, Miguel Ángel Piqueras i María José Cervera explicaran als assistents detalls biogràfics de Marlene Dietrich, des de la seua arribada a Hollywood en 1930 fins a com va viure la II Guerra Mundial.

La pel·lícula es projecta hui, dilluns 12 de juny, a la Casa Municipal de Cultura a les 18.30 hores, té una duració de 92 minuts i l'entrada és gratuïta fins a completar l'aforament permés. Cal esmentar que este cicle de cinema dedicat a Marlene Dietrich tindrà una tercera sessió i forma part de la programació del departament de Cultura.

L'acció narrada en _Marruecos_ ens situa en Mogador, una ciutat marroquina en la qual la Legió Estrangera esta aquarterada. La cantant de cabaret Amy Jolly (Marlene Dietrich) viatja des de París al Marroc amb el propòsit de deixar arrere un passat turbulent. Durant el viatge coneix a l'acabalat pintor Le Bessière (Adolphe Menjou), qui es convertix en el seu protector i incondicional admirador. La tercera persona de la relació triangular que s'establirà en Mogador correspon amb un rude legionari interpretat per Gary Cooper.

![](/media/kowplhxy/image001_c.jpg?width=638.4572072072071&height=850)

*   [](http://www.facebook.com/sharer.php?u=https://aytosagunto.es/va/actualitat/nautilus-projecta-marruecos-en-la-2a-sessio-del-cicle-de-cinema-dedicat-a-l-actriu-marlene-dietrich/ "Facebook")
*   [](http://twitter.com/share?url=https://aytosagunto.es/va/actualitat/nautilus-projecta-marruecos-en-la-2a-sessio-del-cicle-de-cinema-dedicat-a-l-actriu-marlene-dietrich/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/nautilus-projecta-marruecos-en-la-2a-sessio-del-cicle-de-cinema-dedicat-a-l-actriu-marlene-dietrich/ "Linked In")
*   [](mailto:?body=https://aytosagunto.es/va/actualitat/nautilus-projecta-marruecos-en-la-2a-sessio-del-cicle-de-cinema-dedicat-a-l-actriu-marlene-dietrich/)